CELEX: 52017PC0374
Language: hu
Date: 2017-07-11
Title: Javaslat A TANÁCS HATÁROZATA az EU–Törökország Társulási Tanács keretében az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozat 2. jegyzőkönyvének módosítása tekintetében az Európai Unió nevében képviselendő álláspontról

EURÓPAI BIZOTTSÁG
            Brüsszel, 2017.7.11.
            COM(2017) 374 final
            2017/0156(NLE)
            Javaslat
            A TANÁCS HATÁROZATA
            az EU–Törökország Társulási Tanács keretében az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozat 2. jegyzőkönyvének módosítása tekintetében az Európai Unió nevében képviselendő álláspontról
            
               
         
         
            
               INDOKOLÁS
            
            
               Az EU és Törökország közötti, mezőgazdasági és halászati termékekre vonatkozó kétoldalú kereskedelmi kapcsolatokat az Európai Gazdasági Közösség és Törökország közötti 1963. szeptember 12-i társulási megállapodás (a továbbiakban: megállapodás), és különösen az EK–Törökország Társulási Tanács mezőgazdasági termékek kereskedelmi rendszeréről szóló, 1998. február 25-i 1/98 határozata szabályozza. A Társulási Tanács említett határozata értelmében az Unió bizonyos kedvezményekben részesült a szarvasmarhafélék húsára vonatkozó vámkontingensek alkalmazása révén. A szarvasmarhafélék húsára vonatkozó két vámkontingens jelenleg a fagyasztott marhahús 5000 tonnás kontingensét és a fagyasztott marhahús 14 100 tonnás kontingensét foglalja magában.
            
            
               A Társulási Tanács 1/98 határozatának hatálybalépése óta az uniós szarvasmarhafélék és élő állatok kivitele ingadozó volt, és Törökország hosszú időn keresztül megtiltotta a kivitelt. A kontingensek teljes kihasználásának megkönnyítése és e termékek rendszeres kereskedelmi forgalmának elérése érdekében Törökország a marhahúsra vonatkozó két vámkontingens hatályának a friss és a hűtött marhahúsra való kiterjesztését javasolta.
            
            
               Ez a módosítás az Unió érdekében áll, mivel az a meglévő koncessziók termékkörének kiterjesztését, a törökországi piaci keresletnek való jobb megfelelést, valamint a kvóták jobb kihasználását, és ezáltal a rendszeres kereskedelmi forgalmat is biztosítaná. Ezenfelül a friss és a hűtött marhahús általában magasabb árat ér el a piacon. E módosítás tágabb értelemben vett hosszú távú célja a kvótákon belüli rendszeres és korlátozás nélküli kereskedelem biztosítása. 
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A javaslat a marhahús Törökországba irányuló kivitelének megkönnyítése érdekében kiterjeszti a Törökországba a két kontingens keretében történő kivitelre engedélyezett marhahústermékek körét. 
               
            
            
               •Összhang a szabályozási terület jelenlegi rendelkezéseivel
            
            
               
                  A javaslat összhangban áll a harmadik országokkal folytatott kereskedelem terén nyíló lehetőségek gyarapítását célzó uniós kereskedelempolitikával. 
               
            
            
               •Összhang az Unió egyéb szakpolitikáival
            
            
               
                  A javaslat összhangban áll a tagállamok és a harmadik országok közötti kereskedelem előmozdítására irányuló uniós politikával és azzal az elvvel, hogy az Európai Uniónak ösztönöznie kell a kereskedelem fejlődését, többek között a nemzetközi kereskedelemre vonatkozó korlátozások fokozatos megszüntetése révén. A javaslat célja a marhahústermékek Unió és Törökország közötti kereskedelmének javítása és megkönnyítése.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  A tanácsi határozat jogalapja az Európai Unió működéséről szóló szerződés 207. cikke (4) bekezdésének első albekezdése, összefüggésben 218. cikkének (9) bekezdésével és az Európai Gazdasági Közösség és Törökország közötti társulás létrehozásáról szóló megállapodás kiegészítő jegyzőkönyvének 35. cikkével.  
               
            
            
               •Szubszidiaritás 
            
            
               
                  Az Európai Unió működéséről szóló szerződés (EUMSZ) 3. cikke értelmében a közös kereskedelempolitika az Unió kizárólagos hatáskörébe tartozó területek között szerepel. Ez a kezdeményezés egy meglévő kereskedelmi megállapodás végrehajtására vonatkozik.
               
            
            
               •Arányosság
            
            
               
                  Valamennyi észszerű szakpolitikai alternatíva megvizsgálásra került, és e javaslat tekinthető a legmegfelelőbbnek a kitűzött cél eléréséhez.
               
            
            
               •A jogi aktus típusának megválasztása
            
         
         
            
               Az EU–Törökország Társulási Tanács határozata az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozatához csatolt 2. jegyzőkönyvének módosításáról.
            
            
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan
               
            
            
               •Az érdekelt felekkel folytatott konzultációk
            
            
               
                  A Bizottság informális konzultációt folytatott azon érdekelt felekkel és tagállamokkal, amelyek támogatják a meglévő kontingensek hatálya alá tartozó termékek körét kibővítő javaslatot.
               
            
            
               •Szakértői vélemények beszerzése és felhasználása
            
            
               
                  A Bizottság kapcsolatban áll azon érdekelt felekkel, amelyek véleményt nyilvánítottak a törökországi piaci helyzetről.
               
            
            
               •Hatásvizsgálat
            
            
               
                  Hatásvizsgálat elvégzésére nem került sor, mivel a javaslat célja a Törökországgal folytatott marhahústermék-kereskedelem növelése és javítása és ezáltal a meglévő kétoldalú kereskedelmi preferenciák kihasználása. A javaslat nem érinti az Unióba irányuló behozatalt, és nem nyújt új kereskedelmi kedvezményeket harmadik országok számára. 
               
            
            
               •Célravezető szabályozás és egyszerűsítés
            
            
               
                  A termékkör kiszélesítése segítheti a kis- és középvállalkozások Törökországba irányuló marhahús-exportját. Szélesebb termékkör lesz exportálható a kontingensek keretében, így elősegítve a kvóták teljes kihasználását és a kivitel növelését.
               
            
            
               •Alapjogok
            
            
               
                  A javaslat nem érinti az alapvető jogokat.
               
            
            
               4.KÖLTSÉGVETÉSI VONZATOK
            
            
               
                  A javaslat nincs hatással az uniós költségvetésre.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  A Bizottság figyelemmel fogja kísérni a kereskedelmi forgalmat, hogy értékelhesse, a javaslat biztosítja-e a meglévő kvóták jobb hasznosítását, és hogy gondoskodjon arról, hogy a marhahús Törökországba irányuló exportja ne ütközzön akadályokba. 
               
            
         
         
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               •A javaslat egyes rendelkezéseinek részletes magyarázata
            
            
               
                  Tárgytalan.
               
            
            
               2017/0156 (NLE)
            
            
               Javaslat
            
            
               A TANÁCS HATÁROZATA
            
            
               az EU–Törökország Társulási Tanács keretében az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozat 2. jegyzőkönyvének módosítása tekintetében az Európai Unió nevében képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
            
               mivel:
            
            
               (1)Az Európai Gazdasági Közösség és Törökország közötti társulási megállapodás
                  1
                az Unió és Törökország közötti kereskedelmi és gazdasági kapcsolatok folyamatos és kiegyensúlyozott erősödésének előmozdítására irányul, és Társulási Tanácsot hoz létre a társulás megvalósításának és fokozatos fejlesztésének biztosítására.
            
            
               (2)Az EK–Törökország Társulási Tanács 1/98 határozata
                  2
                meghatározza a mezőgazdasági termékek kereskedelmi rendszerét. A határozat 2. jegyzőkönyve az Unióból származó mezőgazdasági termékek Törökországba történő behozatalára alkalmazandó preferenciális rendszerre vonatkozó részleteket tartalmazza, beleértve a fagyasztott marhahús behozatalára vonatkozó preferenciális rendelkezéseket is.
            
            
               (3)Az Unió és Törökország konzultációkat folytatott, és megállapodott az Unióból származó marhahús Törökországba történő behozatalára alkalmazandó preferenciális rendszernek az 1/98 határozat 2. jegyzőkönyvének mellékletében foglalt meglévő vámkontingens hatályának a friss és a hűtött marhahúsra való kiterjesztése céljából történő módosításáról.
            
            
               (4)Az Európai Gazdasági Közösség és Törökország közötti társulási megállapodás kiegészítő jegyzőkönyvének
                  3
                35. cikke értelmében az Unió és Törökország által egymásnak nyújtott preferenciális elbánás hatálya a Társulási Tanács határozatával módosítható.
            
            
               (5)Az Unió EU–Törökország Társulási Tanácsban képviselendő álláspontjának ezért az e határozathoz csatolt határozattervezeten kell alapulnia.
            
            
               (6)Mivel a Társulási Tanács határozata módosítja a megállapodást, a határozatot annak elfogadása után az Európai Unió Hivatalos Lapjában ki kell hirdetni.
            
            
               (7)Az Európai Unióról szóló szerződés 17. cikkének (1) bekezdése alapján a Társulási Tanácsban az Uniót a Bizottság képviseli,
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               Az EU–Törökország Társulási Tanács keretében az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozatához csatolt 2. jegyzőkönyvének módosítása tekintetében az Európai Unió által képviselendő álláspontnak az EU–Törökország Társulási Tanács e határozathoz csatolt határozattervezetén kell alapulnia.
            
            
               2. cikk
            
            
               A Társulási Tanács határozatát annak elfogadása után az Európai Unió Hivatalos Lapjában ki kell hirdetni.
            
            
            
               3. cikk
            
            
               Ennek a határozatnak a Bizottság a címzettje.
            
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  Az Európai Gazdasági Közösség és Törökország közötti társulás létrehozásáról szóló, 1963. szeptember 12-én Ankarában aláírt megállapodás (HL 217., 1964.12.29., 3687. o.).
               
               
                  
                     (2)
                  Az EK–Törökország Társulási Tanács 1/98 határozata (1998. február 25.) a mezőgazdasági termékek kereskedelmi rendszeréről (98/223/EK) (HL L 86., 1998.3.20., 1. o.).
               
               
                  
                     (3)
                  Az Európai Gazdasági Közösség és Törökország közötti társulási megállapodáshoz csatolt, 1970. november 23-án aláírt kiegészítő jegyzőkönyv és pénzügyi jegyzőkönyv (HL L 293., 1972.12.29., 3. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.7.11.
            COM(2017) 374 final
            MELLÉKLET
            a következőhöz:
            JavaslatA TANÁCS HATÁROZATA
            az EU–Törökország Társulási Tanács keretében az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozat 2. jegyzőkönyvének módosítása tekintetében az Európai Unió nevében képviselendő álláspontról
            
               
         
         
            
               MELLÉKLET
            
            
               Tervezet
                  AZ EU–TÖRÖKORSZÁG TÁRSULÁSI TANÁCS ....SZ. HATÁROZATA
               
                  (....)
               
                  a mezőgazdasági termékekre vonatkozó kereskedelmi rendszerről szóló 1/98 határozat 2. jegyzőkönyvének módosításáról
            
            
               AZ EU–TÖRÖKORSZÁG TÁRSULÁSI TANÁCS,
            
            
               tekintettel az Európai Gazdasági Közösség és Törökország közötti társulási megállapodásra
                  1
               ,
            
            
               tekintettel az Európai Gazdasági Közösség és Törökország közötti társulási megállapodáshoz csatolt, 1970. november 23-án aláírt kiegészítő jegyzőkönyvre és pénzügyi jegyzőkönyvre
                  2
                és különösen a 35. cikkre,
            
            
               mivel:
            
            
               (1)Az EK–Törökország Társulási Tanács 1/98 határozata
                  3
                megállapítja a mezőgazdasági termékek Unió és Törökország közötti kereskedelmének preferenciális rendszerét. A határozat 2. jegyzőkönyve az Unióból származó mezőgazdasági termékek Törökországba történő behozatalára alkalmazandó preferenciális rendszer részleteit tartalmazza, beleértve a fagyasztott marhahús behozatalára vonatkozó preferenciális rendelkezéseket is.
            
            
               (2)Az Unió és Törökország konzultációkat folytatott, és megállapodott az Unióból származó marhahús Törökországba történő behozatalára alkalmazandó preferenciális rendszernek az 1/98 határozat 2. jegyzőkönyvének mellékletében foglalt meglévő vámkontingens hatályának a friss és a hűtött marhahúsra való kiterjesztése céljából történő módosításáról.
            
            
               (3)Az EK–Törökország Társulási Tanács 1/98 határozatának 2. jegyzőkönyvét ennek megfelelően módosítani kell,
            
            
               A KÖVETKEZŐKÉPPEN HATÁROZOTT:
            
            
               1. cikk
            
            
               Az 1/98 határozat 2. jegyzőkönyvének melléklete az e határozat mellékletében foglaltak szerint módosul.
            
            
               2. cikk
            
            
               Ez a határozat az elfogadásának napján lép hatályba. Ezt a határozatot az Európai Unió Hivatalos Lapjában ki kell hirdetni.  
            
            
            
               Kelt:………….,
            
            
               
               
                  az elnök
               
            
            
               
                  az EU–Törökország Társulási Tanács részéről 
               
               
                  az elnök
               
            
         
         
            
               Melléklet
            
            
               Az 1/98 határozat 2. jegyzőkönyvének mellékletében a 0202 20 KN-kódhoz tartozó bejegyzések helyébe a következő szöveg lép:
            
            
            
            
                     
                        „KN-kód
                     
                  
                  
                     
                        Árumegnevezés
                     
                  
                  
                     
                        Az MFN-vám csökkentése (%)
                     
                  
                  
                     
                        Vámkontingens (nettó súly tonnában)
                     
                  
               
                     
                        0201 20,
                     
                     
                        0202 20
                     
                  
                  
                     
                        Másképpen darabolt marhahús, csonttal, frissen, hűtve vagy fagyasztva
                     
                  
                  
                     
                        50 % csökkentés maximum 30 %-os vámtétellel
                     
                  
                  
                     
                        5 000
                     
                     
                  
               
                     
                        0201 20,
                     
                     
                        0202 20
                     
                  
                  
                     
                        Másképpen darabolt marhahús, csonttal, frissen, hűtve vagy fagyasztva
                     
                  
                  
                     
                        30 % csökkentés maximum 43 %-os vámtétellel
                     
                  
                  
                     
                        14 100”
                     
                  
               
            
            
         
         
            
                  
                     (1)
                  HL 217., 1964.12.29., 3687. o.
               
               
                  
                     (2)
                  HL L 293., 1972.12.29., 3. o.
               
               
                  
                     (3)
                  Az EK–Törökország Társulási Tanács 1/98. sz. határozata (1998. február 25.) a mezőgazdasági termékek kereskedelmi rendszeréről (98/223/EK) (HL L 86., 1998.3.20., 1. o.).